naitā́ni havī́ṃṣi nírvapennédatirecáyānī́ti tā́ni vai nírvapedeva kā́mebhyo vā́ etā́ni havī́ṃṣi nírupyante na vai kā́mānāmátiriktamasti yadvai kíṃ ca paśupuroḍāśamánu havírnirupyáte paśā́veva sá madhyato médho dhīyata ubháyāni nírvapatyadhvarásya cāgnéścādhvarásya pū́rvamáthāgnestásyokto bándhuruccaíḥ paśupuroḍāśo bhávatyupāṃśvètānī́ṣṭirhyánubrūhi preṣyéti paśupuroḍāśasyāhā́nubrūhi yajétyetéṣāmíṣṭirhí samānáḥ sviṣṭakŕ̥tsamānī́ḍā